++++

ΟΔΗΓΙΑ ΤΟΥ ΣΥΜΒΟΥΛΙΟΥ

της 8ης Δεκεμβρίου 1969

περί της καταπολεμήσεως της ψείρας του Αγίου Ιωσήφ

( 69/466 / ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως τα άρθρα 43 και 100 αυτής ,

την πρόταση της Επιτροπής ,

τη γνώμη της Συνελεύσεως ( 1 ) ,

τη γνώμη της Οικονομικής και Κοινωνικής Επιτροπής ,

Εκτιμώντας :

ότι η παραγωγή των ξυλωδών δικοτυληδόνων φυτών και των καρπών τους κατέχει σημαντική θέση στη γεωργία της Κοινότητος

ότι η απόδοση της παραγωγής αυτής κινδυνεύει μόνιμα από επιβλαβείς οργανισμούς

ότι η προστασία των φυτών αυτών από τους επιβλαβείς οργανισμούς θα πρέπει , όχι μόνο να διατηρήσει την ικανότητα τους για παραγωγή , αλλ ' ακόμη να αποτελέσει ένα από τα μέσα αυξήσεως της παραγωγικότητας της γεωργίας

ότι τα προστατευτικά μέτρα κατά της εισαγωγής επιβλαβών οργανισμών σε κάθε Κράτος μέλος θα είχαν περιορισμένη σημασία , αν οι οργανισμοί αυτοί δεν καταπολεμούντο συγχρόνως και μεθοδικώς στο σύνολο της Κοινότητος και άν δεν απεφεύγετο η διάδοσή τους

ότι ένας από τους πιο επιβλαβείς οργανισμούς για τα ξυλώδη δικοτυλήδονα φυτά είναι η ψείρα του Αγίου Ιωσήφ ( Quadraspidiotus perniciosus Comst . )

ότι o επιβλαβής αυτός οργανισμός έκανε την εμφάνισή του σε πολλά Κράτη μέλη , υπάρχουν δε ζώνες μολυσμένες μέσα στην Κοινότητα

ότι υπάρχει ένας διαρκής κίνδυνος για τις καλλιέργειες των ξυλωδών δικοτυληδόνων φυτών στο σύνολο της Κοινότητος , αν δεν ληφθούν αποτελεσματικά μέτρα για την καταπολέμηση του επιβλαβούς αυτού οργανισμού και για την πρόληψη της διαδόσεώς του

ότι την εξόντωση του επιβλαβούς αυτού οργανισμού είναι ανάγκη να θεσπισθούν ελάχιστες διατάξεις για την Κοινότητα

ότι τα Κράτη μέλη πρέπει να έχουν την δυνατότητα να θεσπίσουν συμπληρωματικές ή αυστηρότερες διατάξεις , στο μέτρο που αυτές είναι αναγκαίες

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Αρθρο 1

Η παρούσα οδηγία αφορά τα ελάχιστα μέτρα που πρέπει να ληφθούν στα Κράτη μέλη για την καταπολέμηση της ψείρας του Αγίου Ιωσήφ ( Quadraspidiotus perniciosus Comst . ) , και για την πρόληψη της διαδόσεώς της .

Αρθρο 2

Κατά την έννοια της παρούσας οδηγίας νοούνται σαν :

α ) " φυτά " : τα ζώντα φυτά και τα ζώντα μέρη των φυτών , εξαιρέσει των καρπών και των σπόρων προς σπορά

β ) " φυτά ή καρποί προσβεβλημένοι " : τα φυτά ή καρποί στα οποία ευρίσκονται μία ή περισσότερες ψείρες του Αγίου Ιωσήφ , αν δεν αποδειχθεί ότι είναι νεκροί

γ ) " φυτά πρόξενοι της ψείρας του Αγίου Ιωσήφ " : τα φυτά των γενών Acer L . ( Σφένδαμος ) , Cotoneaster Ehrh . ( Κυδανίαστρον ) , Euonymus L . ( Ευώνυμον ) , Fagus L . ( Ψηγοί - οξυά ) , Juglans L . ( Καρυδιά ) , Ligustrum L . ( Λιγούστρον ) , Malus Mill . ( Μηλέα ) , Populus L . ( Λεύκη ) , Prunus L . ( Δαμασκηνέα ) , Pyrus L . ( Αχλαδέα ) , Ribes L . ( Ριβήσιο - φραγκοστάφυλο ) , Rosa L . ( Τριανταφυλλέα ) , Salix L . ( Ιτέα ) , Sorbus L . ( Σουρβιά ) , Syringa L . ( Πασχαλιά ) , Tilia L . ( Φλαμουριά ) , Ulmus L . ( Αζαλέα ) , Vitis L . ( Αμπελος ) ,

δ ) " φυτώρια " : οι καλλιέργειες στις οποίες αναπτύσσονται τα φυτά που προορίζονται για μεταφύτευση , για πολλαπλασιασμό ή για κυκλοφορία σαν ατομικά έρριζα φυτά .

Αρθρο 3

Οταν διαπιστωθεί εμφάνιση της ψείρας του Αγίου Ιωσήφ , τα Κράτη μέλη διαχωρίζουν τη μολυσμένη ζώνη και μία ζώνη ασφαλείας επαρκώς ευρεία για την εξασφάλιση της προστασίας των παρακειμένων ζωνών .

Αρθρο 4

Τα Κράτη μέλη ορίζουν ότι στις μολυσμένες ζώνες ή στις ζώνες ασφαλείας θα πρέπει να πραγματοποιηθεί ο κατάλληλος ψεκασμός των φυτών που είναι ξενιστές της ψείρας του Αγίου Ιωσήφ για την καταπολέμηση του επιβλαβούς αυτού οργανισμού και την πρόληψη της εξαπλώσεώς του .

Αρθρο 5

Τα Κράτη μέλη ορίζουν ότι :

α ) όλα τα μολυσμένα φυτά που ευρίσκονται στα φυτώρια πρέπει να καταστραφούν

β ) όλα τα λοιπά μολυσμένα φυτά ή ύποπτα μολύνσεως που αναπτύσσονται σε μια μολυσμένη ζώνη θα πρέπει να ψεκασθούν , κατά τρόπο , ώστε τα φυτά αυτά και οι νωποί καρποί που παράγονται από αυτά να μην είναι πλέον μολυσμένοι , αν τεθούν σε κυκλοφορία

γ ) όλα τα έρριζα φυτά πρόξενοι της ψείρας του Αγίου Ιωσήφ που αναπτύσσονται σε μια μολυσμένη ζώνη καθώς και τα μέρη των φυτών αυτών που προορίζονται για πολλαπλασιασμό και λαμβάνονται από αυτή τη ζώνη , δεν πρέπει να μεταφυτευτούν στο εσωτερικό της μολυσμένης ζώνης ή να μεταφερθούν εκτός αυτής , παρά μόνο αν η μόλυνσή τους δεν έχει διαπιστωθεί και αν ψεκάσθηκαν κατά τρόπο ώστε οι ενδεχομένως υφιστάμενες ψείρες του Αγίου Ιωσήφ να έχουν καταπολεμηθεί .

Αρθρο 6

Τα Κράτη μέλη μεριμνούν ώστε , στις ζώνες ασφαλείας , τα φυτά πρόξενοι της ψείρας του Αγίου Ιωσήφ να αποτελούν αντικείμενο μιας επίσημης επιτηρήσεως και να ελέγχονται τουλάχιστον μια φορά το χρόνο για την ανακάλυψη της εμφανίσεως της ψείρας του Αγίου Ιωσήφ .

Αρθρο 7

Τα Κράτη μέλη ορίζουν ότι σε κάθε παρτίδα των φυτών που δεν ριζοβόλησαν στο έδαφος και των νωπών οπωρών στις οποίες διαπιστώθηκε μόλυνση , τα μολυσμένα φυτά και καρποί θα πρέπει να καταστραφούν και ότι τα άλλα φυτά και οι καρποί της παρτίδος θα πρέπει να ψεκαστούν ή να μεταποιηθούν , κατά τέτοιο τρόπο , ώστε να καταστραφούν οι ενδεχομένως υπάρχουσες ψείρες του Αγίου Ιωσήφ .

Αρθρο 8

Τα Κράτη μέλη δεν αίρουν τα μέτρα που έχουν ληφθεί για τον αγώνα κατά της ψείρας του Αγίου Ιωσήφ ή για την πρόληψη της διαδόσεώς της , παρά μόνο αν δεν διαπιστώνεται πλέον η παρουσία της ψείρας του Αγίου Ιωσήφ .

Αρθρο 9

Τα Κράτη μέλη απαγορεύουν την κατοχή της ψείρας του Αγίου Ιωσήφ .

Αρθρο 10

1 . Τα Κράτη μέλη μπορούν να εξουσιοδοτήσουν :

α ) παρεκκλίσεις από τα μέτρα που προβλέπονται στα άρθρα 4 , 5 , 7 και 9 για δοκιμές και για εργασίες επιλογής

β ) κατά παρέκκλιση του άρθρου 5 β ) και του άρθρου 7 , την άμεση μεταποίηση των μολυσμένων νωπών οπωρών

γ ) κατά παρέκκλιση του άρθρου 5 β ) και του άρθρου 7 την διακίνηση μολυσμένων νωπών οπωρών στη μολυσμένη ζώνη .

2 . Τα Κράτη μέλη εξασφαλίζουν την παροχή των εξουσιοδοτήσεων που προβλέπονται στην παράγραφο 1 , μόνο αν επαρκείς έλεγχοι εγγυώνται ότι αυτές δεν παραβλάπτουν τον αγώνα κατά της ψείρας του Αγίου Ιωσήφ και δεν συνεπάγονται κανένα κίνδυνο διαδόσεως του επιβλαβούς αυτού οργανισμού .

Αρθρο 11

Τα Κράτη μέλη μπορούν να θεσπίσουν συμπληρωματικές ή αυστηρότερες διατάξεις που αφορούν τον αγώνα κατά της ψείρας του Αγίου Ιωσήφ ή την πρόληψη της διαδόσεώς της , στο μέτρο που οι διατάξεις αυτές είναι αναγκαίες για τον αγώνα αυτόν ή γιά την πρόληψη αυτή .

Αρθρο 12

Τα Κράτη μέλη θέτουν σε ισχύ τα αναγκαία μέτρα για τη συμμόρφωση με την παρούσα οδηγία , το αργότερο δύο έτη μετά την κοινοποίησή της και πληροφορούν αμέσως γι ' αυτό την Επιτροπή .

Αρθρο 13

Η παρούσα οδηγία απευθύνεται στα Κράτη μέλη .

Εγινε στις Βρυξέλλες , στις 8 Δεκεμβρίου 1969 .

Για το Συμβούλιο

Ο Πρόεδρος

J . M . A . H . LUNS

( 1 ) ΕΕ αριθ . 156 της 15.7.1967 , σ . 31 .